
Õiend protokollilise otsuse eelnõu juurde „Narva linna arengukava 2008–2014 muutmine“
Antud arengukava muutmine toimub vastavalt kohaliku omavalitsuse korralduse seadusele (§ 37 lg 7) ja Narva linna arengudokumentide menetlemise korrale, milles on määratud igaaastane linna arengukava läbivaatamine:
§ 15.  Läbivaatamine

(4) Iga aasta 1. juuliks kogub Narva Linna Arenduse ja Ökonoomika Amet ettepanekud Narva arengukava muudatuse kohta, valmistab vajadusel ette kehtiva Narva linna arengukava muudatusettepanekud ning esitab vastava eelnõu hiljemalt 1. augustiks linnavalitsusele.

(5) Linnavalitsus vaatab muudatusettepanekute eelnõu läbi ja esitab selle hiljemalt 15. augustiks linnavolikogule.

Kuna linna arengukava on eelarve koostamise aluseks, ning tegevuskavas peavad olema kajastatud kõik järgmisele majandusaastale planeeritavad investeeringud ja olulised uurimis- ja arendustegevuse projektid, on arengukava muutmise eelnõu sisuliselt põhjustatud planeeritud tegevuste täpsustamisega (s.h. kulud, omafinantseerimine, planeeritud aeg).

Kuna Narva linna varalised kohustused käesoleval aastal planeeritakse pikendada kuni 2015 aastani lisatakse tegevuskavasse uued veerud „planeeritud omafinantseerimine 2015. aastaks” ning dokument nimetatakse vastavalt tegevuskavaga planeeritud perioodile, ehk „Narva linna arengukava 2008-2015”.

Kuna Eestis alates 2011. aastast tuleb eesti krooni asemel võtta kasutusele euro, arengukava tegevuskava osas täiendatakse tabeliga, kus kõik summad on esitatud eurodes vastavalt Euro kasutusele võtmise seadusele (§ 5 lõige 1 ja 2).
Aastast 2011 tunnistatakse kehtetuks Narva linna arengukava tegevuskava eesti kroonides, mida sätestatakse määruse punktis 6.
Muudatused linna varaliste kohustuste kohta on tehtud vastavalt uuendatud andmetele.

Vastav teade Narva linna arengukava muutmise eelnõu avalikustamise kohta oli avaldatud Narva linna veebilehel ja maakonnalehes Põhjarannik. Eelnõu avaliku väljapaneku jooksul, mis kestis kolm nädalat kuni 29.07.2010, Narva Linna Arenduse ja Ökonoomika Ametile tulnud mõned parandused ja täiendused Narva Linnavalitsuse struktuurüksustelt ja Narva linna osalusega organisatsioonidelt (AS Narva Vesi, SA Narva Aleksandri Kirik ja SA Narva Haigla) .

Infoks lisatud arengukava tegevuskava tabelis (Lisa õiendile. Ttegevuskava_muudatused.xls) muudatused on rõhutatud värvidega järgmiselt: roheline - lisatud uued tegevused; lilla - muudetud andmed tegevuste kohta; punane - välja jäetud tegevused, vastavalt Narva Linnavalitsuse struktuurüksuste palvetele. Tegevused, mille aeg peab lõppema 2010. aastal, arvatakse tegevuskava tabelist välja.
Eelnõule lisatud arengukava tegevuskava tabel eesti kroonides uues redaktsioonis (Lisa 1. Tegevuskava_uus_eek.xls) ilma märkusteta ning arengukava tegevuskava tabel eurodes (Lisa 2. Ttegevuskava_uus_eur.xls) Volikogu määrusega kinnitamiseks.

